plato-philosophy.politicus 278
πῶς γὰρ οὔ ; ταὐτὰ δέ γε ταῦτα ἐν ἄλλαις ἀμφιγνοοῦντες πάλιν δόξῃ τε ψεύδονται καὶ λόγῳ . πάνυ μὲν οὖν . ἆρʼ οὖν οὐχ ὧδε ῥᾷστον καὶ κάλλιστον ἐπάγειν αὐτοὺς ἐπὶ τὰ μήπω γιγνωσκόμενα ; πῶς ; ἀνάγειν πρῶτον ἐπʼ ἐκεῖνα ἐν οἷς ταὐτὰ ταῦτα ὀρθῶς ἐδόξαζον , ἀναγαγόντας δὲ τιθέναι παρὰ τὰ μήπω γιγνωσκόμενα , καὶ παραβάλλοντας ἐνδεικνύναι τὴν αὐτὴν ὁμοιότητα καὶ φύσιν ἐν ἀμφοτέραις οὖσαν ταῖς συμπλοκαῖς , μέχριπερ ἂν πᾶσι τοῖς ἀγνοουμένοις τὰ δοξαζόμενα ἀληθῶς παρατιθέμενα δειχθῇ , δειχθέντα δέ , παραδείγματα οὕτω γιγνόμενα , ποιήσῃ τῶν στοιχείων ἕκαστον πάντων ἐν πάσαις ταῖς συλλαβαῖς τὸ μὲν ἕτερον ὡς τῶν ἄλλων ἕτερον ὄν , τὸ δὲ ταὐτὸν ὡς ταὐτὸν ἀεὶ κατὰ ταὐτὰ ἑαυτῷ προσαγορεύεσθαι . παντάπασι μὲν οὖν . οὐκοῦν τοῦτο μὲν ἱκανῶς συνειλήφαμεν , ὅτι παραδείγματός γʼ ἐστὶ τότε γένεσις , ὁπόταν ὂν ταὐτὸν ἐν ἑτέρῳ διεσπασμένῳ δοξαζόμενον ὀρθῶς καὶ συναχθὲν περὶ ἑκάτερον ὡς συνάμφω μίαν ἀληθῆ δόξαν ἀποτελῇ ; φαίνεται . θαυμάζοιμεν ἂν οὖν εἰ ταὐτὸν τοῦτο ἡμῶν ἡ ψυχὴ φύσει περὶ τὰ τῶν πάντων στοιχεῖα πεπονθυῖα τοτὲ μὲν ὑπʼ ἀληθείας περὶ ἓν ἕκαστον ἔν τισι συνίσταται , τοτὲ δὲ περὶ ἅπαντα ἐν ἑτέροις αὖ φέρεται , καὶ τὰ μὲν αὐτῶν ἁμῇ γέ πῃ τῶν συγκράσεων ὀρθῶς δοξάζει , μετατιθέμενα δʼ εἰς τὰς τῶν πραγμάτων μακρὰς καὶ μὴ ῥᾳδίους συλλαβὰς ταὐτὰ ταῦτα πάλιν ἀγνοεῖ ; καὶ θαυμαστόν γε οὐδέν . πῶς γάρ , ὦ φίλε , δύναιτο ἄν τις ἀρχόμενος ἀπὸ δόξης ψευδοῦς ἐπί τι τῆς ἀληθείας καὶ μικρὸν μέρος ἀφικόμενος κτήσασθαι φρόνησιν ; σχεδὸν οὐδαμῶς . οὐκοῦν ταῦτα εἰ ταύτῃ πέφυκεν , οὐδὲν δὴ πλημμελοῖμεν ἂν ἐγώ τε καὶ σὺ πρῶτον μὲν ἐπιχειρήσαντες ὅλου παραδείγματος ἰδεῖν τὴν φύσιν ἐν σμικρῷ κατὰ μέρος ἄλλῳ παραδείγματι , μετὰ δὲ ταῦτα μέλλοντες , ἐπὶ τὸ τοῦ βασιλέως μέγιστον ὂν ταὐτὸν εἶδος ἀπʼ ἐλαττόνων φέροντές ποθεν , διὰ παραδείγματος ἐπιχειρεῖν αὖ τὴν τῶν κατὰ πόλιν θεραπείαν τέχνῃ γνωρίζειν , ἵνα ὕπαρ ἀντʼ ὀνείρατος ἡμῖν γίγνηται ; πάνυ μὲν οὖν ὀρθῶς .
Lemmas: πῶς γάρ οὐ ; αὐτός δέ γε οὗτος ἐν ἄλλος ἀμφιγνοέω πάλιν δόξα τε ψεύδω καί λόγος . πάνυ μέν οὖν . ἆρα οὖν οὐ ὧδε ῥᾴδιος καί καλός ἐπάγω αὐτός ἐπί ὁ μήπω γιγνώσκω ; πῶς ; ἀνάγω πρῶτος ἐπί ἐκεῖνος ἐν ὅς αὐτός οὗτος ὀρθός δοξάζω , ἀνάγω δέ τίθημι παρά ὁ μήπω γιγνώσκω , καί παραβάλλω ἐνδείκνυμι ὁ αὐτός ὁμοιότης καί φύσις ἐν ἀμφότερος εἰμί ὁ συμπλοκή , μέχρι ἄν πᾶς ὁ ἀγνοέω ὁ δοξάζω ἀληθής παρατίθημι δείκνυμι , δείκνυμι δέ , παράδειγμα οὕτως γίγνομαι , ποιέω ὁ στοιχεῖον ἕκαστος πᾶς ἐν πᾶς ὁ συλλαβή ὁ μέν ἕτερος ὡς ὁ ἄλλος ἕτερος εἰμί , ὁ δέ αὐτός ὡς αὐτός ἀεί κατά αὐτός ἑαυτοῦ προσαγορεύω . παντάπασι μέν οὖν . οὐκοῦν οὗτος μέν ἱκανός συλλαμβάνω , ὅτι παράδειγμα γε εἰμί τότε γένεσις , ὁπόταν εἰμί αὐτός ἐν ἕτερος διασπάω δοξάζω ὀρθός καί συνάγω περί ἑκάτερος ὡς συνάμφω εἷς ἀληθής δόξα ἀποτελέω ; φαίνω . θαυμάζω ἄν οὖν εἰ αὐτός οὗτος ἐγώ ὁ ψυχή φύσις περί ὁ ὁ πᾶς στοιχεῖον πάσχω τότε μέν ὑπό ἀλήθεια περί εἷς ἕκαστος ἐν τις συνίστημι , τότε δέ περί ἅπας ἐν ἕτερος αὖ φέρω , καί ὁ μέν αὐτός ἁμός γε πη ὁ σύγκρασις ὀρθός δοξάζω , μετατίθημι δέ εἰς ὁ ὁ πρᾶγμα μακρός καί μή ῥᾴδιος συλλαβή αὐτός οὗτος πάλιν ἀγνοέω ; καί θαυμαστός γε οὐδείς . πῶς γάρ , ὦ φίλος , δύναμαι ἄν τις ἄρχω ἀπό δόξα ψευδής ἐπί τις ὁ ἀλήθεια καί μικρός μέρος ἀφικνέομαι κτάομαι φρόνησις ; σχεδόν οὐδαμῶς . οὐκοῦν οὗτος εἰ ταύτῃ φύω , οὐδείς δή πλημμελέω ἄν ἐγώ τε καί σύ πρῶτος μέν ἐπιχειρέω ὅλος παράδειγμα ὁράω ὁ φύσις ἐν μικρός κατά μέρος ἄλλος παράδειγμα , μετά δέ οὗτος μέλλω , ἐπί ὁ ὁ βασιλεύς μέγας εἰμί αὐτός εἶδος ἀπό ἐλαχύς φέρω ποθεν , διά παράδειγμα ἐπιχειρέω αὖ ὁ ὁ κατά πόλις θεραπεία τέχνη γνωρίζω , ἵνα ὕπαρ ἀντί ὄνειρος ἐγώ γίγνομαι ; πάνυ μέν οὖν ὀρθός .